Arshad Nadeem

Arshad Nadeem (, Mian Channu, Punjab, 1997ko urtarrilaren 2a) xabalina jaurtitzaile pakistandarra da. 2024ko Udako Olinpiar Jokoetan urrezko domina eskuratu zuen eta errekor olinpikoa ezarri zuen.

 Kirol ibilbidea 
Eskolan dagoeneko erakutsi zuen kirolari ona zela kirol oso desberdinetan, adibidez kriketean, badmintonean eta futbolean. Bereziki kriketaren oso zalea zen. Zazpigarren mailan zegoela Rasheed Ahmad Saqik ikusi zuen atletismoa praktikatzen eta ordutik haren entrenatzaile bihurtu zen. Hasieran disko eta pisu jaurtiketan hasi zen eta Punjabeko atletismo txapelketan urrezko dominak irabazi zituen. Aitak xabalina jaurtitzera animatu zuen orduan.

2016an World Athletics erakundeak Maurizion duen entrenamendu zentruan entrenatzeko aukeratu zuen. 2019ko Hegoaldeko Asiako Jokoetan txapelduna izan zen Joko horietako marka historikoa berria ezarriz, 86.29 m. 2020ko Tokioko Olinpiar Jokoetan hartu zuen parte eta bosgarren amaitu zuen. Final bat jokatzen zuen lehen atleta pakistandarra izan zen.

2022an Commonwealth Jokoetako errekorra eta Islamiar Elkartasuneko Jokoetako errekorra ezarri zituen eta 2023ko Munduko txapelketan zilarrezko domina eskuratu zuen Neeraj Chopra indiarraren atzetik. Pakistandar atleta batek Munduko txapelketan lortzen zuen lehen domina zen. 2024ko Udako Olinpiar Jokoetan bien arteko lehia betean pakistandarra nagusitu zitzaion indiarrari. Errekor olinpikoa ezarri zuen gainera, 92,97 m.

 Nazioarteko palmaresa 
Joko OlinpikoakUrteaLekuaDominaProbaMarka2020Tokio ()5.axabalina jaurtiketa84.62 m2024Paris ()xabalina jaurtiketa92.97 mMunduko txapelketakUrteaLekuaDominaProbaMarka2023Budapest xabalina jaurtiketa87.82 mCommonwealth JokoakUrteaLekuaDominaProbaMarka2022Birmingham xabalina jaurtiketa90.18 mAsiako JokoakUrteaLekuaDominaProbaMarka2018Jakarta ()xabalina jaurtiketa80.75 mIslamiar Elkartasun JokoakUrteaLekuaDominaProbaMarka2022Konya ()xabalina jaurtiketa88.55 m

 Marka onena 
 Xabalina jaurtiketa: 92.97 (Paris, 2024) Errekor olinpikoa

 Erreferentziak 

 Kanpo estekak 

Kategoria:2020ko Udako Olinpiar Jokoetako atletak
Kategoria:Pakistango atletak
Kategoria:Xabalina jaurtitzaileak
Kategoria:Olinpiar Jokoetako urrezko dominadunak atletismoan
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak
Kategoria:Pakistango urrezko dominadun olinpikoak